**B SKAM og parallellscener – Isak fortel at han er homofil**

Parallellscener er scener som liknar på kvarandre, men som samtidig er litt ulike.

Her ser vi på dei to scenene der Isak fortel at han er homofil. Det skjer i to parallelle samtalar: den første med Eskild, den andre med Jonas.

**Trinn 1: Gruppearbeid**

Spørsmål til dei to scenene:

Sesong 3, episode 5: «Pride» – Isak og Eskild.

1. Kvifor trur du Isak vel å gå til Eskild for å fortelja at han og Even er kjærastar?
2. Korleis reagerer Eskild?
3. Kvifor vert han seinare i scena irritert på Isak?
4. Kva kan vere grunnen til at Isak har fordommar mot homofile?
5. Drøft kvifor Skam-skaparane har valt å vise ei kome-ut-scene mellom to homofile som endar på denne måten.

Sesong 3, episode 6: «Vært litt spess i det siste» – Isak og Jonas.

1. Kvifor trur du Isak vel å fortelje Jonas at han er saman med Even?
2. Korleis reagerer Jonas?
3. Kvifor reagerer Jonas slik som han gjer når han får vite at Isak er homofil?
4. Vis korleis humor er brukt i dialogen i samtalen. Kvifor har dei valt å bruke humor som verkemiddel i denne scena, trur du?
5. Jonas konkluderer med at Even må «slå opp med dama si, ass!», og Isak smiler. Kvifor trur du serieskaparane har valt å avslutte scena på denne måten?

**Trinn 2: Samanlikn dei to scenene**

1. Kva likskapar og forskjellar er det mellom «Pride» og «Vært litt spess i det siste».
2. Kvifor kan scenene kallast parallellscener?

**Trinn 3: Mottakinga av scenene**

1. Les dei to omtalane om mottakinga av scenene. Kva vert trekt fram som positivt med måten temaet homofili vert presentert på?

Omtalane finn du her:

<https://www.nrk.no/kultur/skam-klipp-omfavnes-av-rekordmange_-_-reaksjonen-til-jonas-er-forbilledlig-1.13235634>

<http://www.dagbladet.no/kultur/skam-episode-5nbspdet-fineste-med-denne-scenen-er-hvor-fordomtnbspvanlignbspden-er/64086241>

1. Mottaking på chat:
2. *Zuzu loves Skam* skriv følgande på chatten til scena Pride:

«Ville aldri trodd at jeg skulle bli så avhengig av denne skam-sesongen. Sitter og får hetta av alle analysene folk legger ut! Ville skjekket nettsiden hvert sekund, hadde det ikke vært for Skam-appen jeg har. Jeg håpet at det skulle være Sana som ble presentert i denne sesongen men så glad for at det er Isak nå! Jeg er muslimsk jente som ikke har så sterke meninger angående homofili annet enn at alle må få lov til å elske den de vil, og jeg syns måten Skam framstiller dette temaet er fantastisk! De viser at homofili ikke handler mer enn kun kjærlighet, akkurat som i et vanlig heterofilt forhold, forskjellen er kun at homofile par møter på ganske mer fordommer, engstelse og usikkerhet. Og sånt skal det ikke være. Way to go SKAM og heia Isak og Even».

1. Dette innlegget har 1316 likes. Kva kan vere grunnen til det?
2. Finn døme på ulike reaksjonar på chatten til dei to scenene, og kommenter dei.

**Trinn 4: Parallellscener som forteljarteknisk verkemiddel**

1. Finn du døme på andre parallellscener i Skam?
2. I folkelitteraturen (til dømes i folkeeventyr og folkeviser) er parallellscener brukt for å gjere den munnlege forteljinga lettare å hugse. Diskuter kvifor ein har ein utstrekt bruk av parallellscener i Skam.

**Trinn 5: Skriveoppgåver**

1. Skriv ein kreativ tekst der ei tekstmelding eller ein snapchat endrar handlinga.
2. Ta utgangspunkt i ei av yndlingsscenene dine frå serien og skriv ein argumenterande tekst der du presenterer scena og argumenterer for kvifor denne scena er særleg god.